אליפות העולם בשחמט 2018

**אליפות העולם בשחמט [[2018]]** הייתה דו-קרב לקביעת אלוף העולם בשחמט, שנערך בהוברן שבמרכז לונדון החל מ-9 בנובמבר 2018 והסתיים ב-28 בנובמבר, בין שני רבי-האמנים - האלוף המכהן משנת 2013 והמדורג ראשון בעולם, מגנוס קרלסן, הנורווגי לבין הטוען לכתר, זוכה תחרות המועמדים 2018, והמדורג שני בעולם, פביאנו קרואנה, האמריקאי והסתיימה בניצחונו של קרלסן 0:3, 6:6.

כל שנים עשר המשחקים בקצב רגיל הסתיימו בתיקו, ובכך נשבר שיא תוצאות התיקו הרצופות בדו-קרב על אליפות העולם ולראשונה בהיסטוריית אליפות העולם הסתיים החלק של המשחקים בקצב מלא ללא הכרעה באף משחק; והתוצאה בשלב זה הייתה 6:6. לפיכך, ב-28 בנובמבר החלו 4 משחקים של שחמט מהיר. קרלסן ניצח בשלושת המשחקים שנערכו, ובשל כך לא היה צורך במשחק מהיר נוסף.

## ניהול התחרות וקרן הפרסים
290px|ממוזער|אליפות העולם בשחמט 2018
הדו-קרב נוהל על ידי פיד"ה. קרן הפרסים עמדה על מיליון אירו - 550 אלף אירו למנצח, קרלסן ו-450 אלף אירו למפסיד, קרואנה.

## קצב המשחקים

במשחקים בקצב רגיל לכל שחמטאי מוקצבות 100 דקות ל-40 המהלכים הראשונים, 50 דקות ל-20 המהלכים הבאים, ועוד 15 דקות לשארית המשחק, כאשר החל מהמהלך הראשון יש תוספת 30 שניות לכל מהלך.

במשחקים בקצב מהיר לשני הצדדים מוקצבות 25 דקות, בתוספת 10 שניות לכל מהלך. אם גם משחקים אלו היו מסתיימים ללא הכרעה היו נערכים משחקי בזק (בהם מוקצבות 5 דקות לשני הצדדים, בתוספת 3 שניות לכל מהלך), ואם אף הם היו נגמרים בשוויון היה נערך משחק "ארמגדון" (בו הלבן מקבל 5 דקות והשחור 4 דקות, ושני הצדדים מקבלים תוספת 3 שניות למהלך החל מהמהלך ה-61).

## תוצאות המשחקים
### בקצב רגיל
במשחקים אלו ניתן להציע תיקו החל מהמהלך ה־30 של השחור.

בעקבות הפרש זניח במד הכושר בין השחקנים (3 נקודות) וסיום כלל המשחקים בתיקו, מד הכושר של שני השחקנים (בקצב מלא) נותר בסוף התחרות כשהיה, והם שמרו בתום התחרות על ההובלה בדירוג העולמי (קרלסן ראשון וקרואנה שני).

### בקצב מהיר

לא היה צורך בקיום משחק מספר 4 משום שלאחר 3 ניצחונות במשחקים הראשונים, קרלסן היה מסיים בכל מקרה בתוצאה עדיפה בסבב זה.

## מהלך המשחקים בקצב רגיל
### משחק ראשון
המשחק הראשון באליפות העולם בשחמט הסתיים לאחר קרב ארוך (שארך שבע וחצי שעות ו-115 מהלכים) בתיקו. קרלסן הגיע לעמדה זכויה לאחר המסע ה-34 של הלבן, כשלרשותו שפע של זמן וליריבו 30 שניות בלבד עד המסע ה-40. במסע ה-38 ניתנה לקרלסן הזדמנות נוספת למסע זוכה. קרואנה הצליח להגיע בשלום למסע ה-40 ולביקורת הזמן, ולאחר מכן הצליח לשמור על עמדת שוויון למרות כל נסיונותיו של קרלסן לזכות. זה המשחק הארוך ביותר בין שני המתמודדים (השיא הקודם - 91 מסעים).

### משחק שני
המשחק השני היה סולידי יותר מהראשון והסתיים בתיקו. קרלסן פתח ב-1. ד4 והמשחק התפתח לגמביט המלכה. בחירתו של קרואנה במסע הנדיר 10...צ-ד8 הייתה מוצלחת והוא השיג שוויון מייד לאחר הפתיחה. השחקנים החליפו את כליהם והגיעו לסיום של צריח ורגלים ללא סיכויי זכייה והסכימו לתיקו במסע ה-49.

### משחק שלישי
המשחק השלישי הסתיים אף הוא בתיקו לאחר 49 מסעים. הפתיחה הסיציליאנית בהסתעפות רוסולימו חזרה על עצמה מהמשחק הראשון עד למסע השישי בו קרלסן בחר את המסע הנדיר 6...מה-ג7. כמה מסעים לאחר מכן עמדתו כבר הייתה פחות טובה אך לקראת המסע ה-18 העמדה חזרה להיות שקולה.

### משחק רביעי
המשחק הרביעי הסתיים בתיקו לאחר 34 מסעים. קרלסן נראה מתוסכל מהקלות בה יריבו הצליח להשיג תיקו קל בשחור. המשחק נפתח בפתיחה האנגלית בה קרלסן משתמש לעיתים נדירות. לאחר המסע העשירי של השחור המשחק הגיע לעמדה אליה הגיע קרואנה במשחק בזק מול וסלי סו. סו שיחק 11. צג1 והמשחק הסתיים בתיקו לאחר 67 מסעים. (פריז, 2018).

### משחק חמישי
המשחק החמישי הסתיים בתיקו לאחר 34 מסעים. פעם נוספת פתח קרואנה בלבן בהסתעפות רוסולימו של ההגנה הסיציליאנית. לאחר המסע 6. ב4 קרלסן האט מאוד את קצב המשחק אף על פי שניכר כי ידע את התאוריה. המסע 12. מה-ה2 הוא חידוש תאורטי. מעט לאחר מכן התברר שהשחור עומד טוב יותר, וקרואנה חשב למעלה מחצי שעה על מסעו ה-19. לאחר המסע ה-34 התיקו היה ברור והשחקנים סיימו את המשחק.

### משחק שישי
המשחק השישי הסתיים בתיקו לאחר 80 מסעים. המשחק נפתח בהגנת פטרוב, והגיע לעמדה סימטרית ושקולה. לאחר המסע 21...ג5 קרואנה פתח ביוזמה ואלוף העולם נאלץ להפגין את כל יכולתו ההגנתית כדי לחלץ תיקו. לאחר העמדה ה-40 מצב הלבן היה לא פשוט וקרלסן שקל ארוכות את המסע ה-43 רו3 והיה ברור שהוא החליט להקריב כלי עבור שלושה רגלים (ולאחר מכן הפסיד רגלי נוסף). במסע ה-58 הקריב קרלסן רגלי נוסף כדי להגיע לעמדת מבצר שתוכנות השחמט המובילות הגדירו כעמדת תיקו בהינתן משחק מדויק. לאחר 67. מז6? התוכנות מצאו זכייה כפויה בת 30 מסעים שמחייבת 68...רח4. חישוב 30 מסעים כפויים היא מעבר ליכולת האנושית ולאחר מסעו ה-68 של קרואנה פו3 לא היו יותר סיכויי זכייה והמשחק הסתיים לאחר שבע שעות ו-80 מסעים.

### משחק שביעי
המשחק השביעי החל את המחצית השנייה של אליפות העולם בתיקו שקט, הפעם לאחר 40 מסעים. קרלסן חזר לגמביט המלכה עם הסתעפות רו4, וקרואנה שיחק את המסע הנדיר 10...מה-ד8 והשיג שוויון מוחלט מסעים מועטים לאחר מכן. במסע ה-40 השחקנים הסכימו לתיקו בחזרה על מסעים.

### משחק שמיני
המשחק השמיני הסתיים אף הוא בתיקו. קרואנה שיחק הסתעפות חריפה מאוד מול ההגנה הסיציליאנית של קרלסן ונראה שהיה מוכן בצורה טובה יותר לפתיחה. ההכנה של קרלסן הסתיימה ככל הנראה לאחר המסע החריף 14...ה4 וזו של קרואנה לאחר המסע ה-20 רג3 - עד מסע זה קרואנה שיחק במהירות רבה. מחשבי העל שמלווים את התחרות העריכו את העמדה כזכויה ללבן. לאחר המסע 20....רו5 קרואנה חישב במשך 35 דקות את ההסתעפויות עד שבחר (כהמלצת מחשב העל) את המסע 21. ג5, ולאחר המשחק אמר שזו הייתה ההסתעפות הקריטית אך העמדה מאוד קונקרטית, ויש למצוא מסעים מדויקים מאוד כדי להוכיח את עליונותו. קרלסן היה בפיגור גדול בזמן ושיחק במהירות 21...פ:ו3 22. מה:ו3 ד:ג5.

23. צאה1 נראה חזק יותר מ-23. צאג1 ולאחר 24. ח3 מחשב העל העריך שיתרון הלבן מזערי. לאחר מכן קרלסן החזיק את העמדה בקלות יחסית והוסכם לתיקו לאחר המסע ה-38.

### משחק תשיעי
קרלסן השיג עמדה מבטיחה בלבן במשחק התשיעי, בעמדה מסובכת בפתיחה האנגלית שלא נחקרה לעומק על ידי קרואנה, ולאחר המסע 17...ר:ו3 קרואנה היה צפוי להגנה ממושכת. העמדה הייתה עדיין רחוקה מלהיות זכויה אך לאחר המסע 25. ח5 קרואנה מצא את 25...ז:ח5 26. מהג4 ו5! והעמדה הפכה שוב לשקולה. הוסכם לתיקו לאחר 56 מסעים.

### משחק עשירי
המשחק העשירי היה משחק מותח שהסתיים בתיקו לאחר 54 מסעים. המשחק נפתח בהסתעפות סוושניקוב בהגנה הסיציליאנית בדומה למשחק השמיני בו קרואנה היה קרוב לזכייה ופעם נוספת הוא חידש. המסעים של קרלסן היו מדויקים ביותר ועמדתו הגיעה להתקפה מסוכנת באגף המלך. קרלסן שיחק 25...מהז5 ולאחריו 24. ר:ב5 היה מציב אותו בלחץ. במקום זאת קרלסן קיבל עמדה נוחה יותר אך בלחץ זמן העדיף לפשט ולאחר המסע 41. ז4 המשחק התקדם לקראת תיקו. דרמה נוספת התרחשה לאחר המסע ה-44...מד4, מסע שעלה לקרלסן ברגלי. קרלסן החליף את הכלים והגיע לסיום צריחים עם סיכויים טובים לתיקו, שאכן סוכם מסעים אחדים לאחר מכן.

### משחק אחד עשר
במשחק ה-11 לא הצליח קרלסן לעשות שום דבר מסוכן מול הגנת פטרוב של קרואנה. המשחק עקב אחר נוסח מוכר עד המסע ה-11 צח-ה1. המשחק הגיע במהירות לסיום רצים שוני צבע, קרואנה היה צריך להיזהר אך תיקו הוסכם לאחר המסע ה-55.

### משחק שנים עשר
הפתיחה הסיציליאנית בה נקט קרלסן לא הייתה מוכרת לקרואנה ככל הנראה, לאור הזמן הרב שהקדיש למסעי הפתיחה. במסע ה-31 קרלסן הציע תיקו שהתקבל על ידי קרואנה. העמדה בשלב הסיום, על פי הערכת המחשב הייתה עדיפה משמעותית לקרלסן, וכך גם היתרון הגדול שהיה לו בזמן החישוב (לקרואנה נותרו 8 דקות להשלמת 40 מסעים, ולקרלסן למעלה ממחצית השעה). לאחר המשחק אמר קרלסן, במסיבת עיתונאים שלא "אכפת לו" מהערכת המחשב וכי הוא מעדיף לשחק עוד ארבעה משחקים מהירים, בהם יש הפרש גדול בין מד הכושר של שני השחקנים, לטובת קרלסן (2880) וקרואנה (2789), הפרש שמשקף היטב את תוצאות העבר בין שני השחקנים בשחמט מהיר.

## מהלך המשחקים בקצב מהיר
### משחק ראשון
במשחק הראשון קרלסן השיג יתרון גדול, ולפי המחשבים - מכריע, לאחר שהשתמש ברעיון חדש בפתיחה האנגלית. קרלסן חשב למעלה מ-10 דקות (מתוך 25 שהוקצו לכלל המשחק) על המסע ה-24 ר:ה6+ אך לא מצא את ההמשך הטוב ביותר (24. צ:ד4 מו7 25. מח1) אשר מתחמק מאיומי שח פוטנציאליים של הפרשים ובמשך מספר מסעים קרואנה היה קרוב מאוד להשיג תיקו. לאחר השגיאה 37...מ:ה4 (37...צא2+) עמדתו התמוטטה במהירות.

### משחק שני
המשחק השני נפתח בהגנה הסיציליאנית, קרואנה השיג יתרון מסוים אך לאחר אי דיוקים עמדתו התמוטטה והוא נכנע במסע ה-28.

### משחק שלישי
במשחק השלישי קרלסן שיחק בלבן ופתח ב-1. ה4. בהגנה הסיציליאנית הוא שמר על עמדה מבוקרת מתוך שאיפה להחליף כלים ולהגיע לתיקו שהיה מבטיח לו את אליפות העולם. קרואנה ניסה לסבך את המשחק כדי להישאר בתמונת הדו-קרב אך הסיבוכים הביאו אותו לעמדה אבודה והוא נכנע לאחר המסע ה-51.

## סיכומים
* 
* 
* 
* רב-האמן יונתן טיסדול נותן נקודת מבט פסיכולוגית על כל שלבי הדו-קרב, chess.com, באנגלית

## קישורים חיצוניים

* 
* כתבות וניתוחים של אליפות העולם בשחמט 2018, באתר chess24 
* כתבות וניתוחים של אליפות העולם בשחמט 2018, באתר chess 

### לפני הדו-קרב
* 
* הדו-קרב על אליפות העולם, קרלסן – קרואנה: זה מתחיל, בבלוג השחמט של אייל סגל באתר דה באזר, 9 בנובמבר 2018
* 

### דיווח וניתוח המשחקים בקצב רגיל
* 
* ניתוח של רב-אמן סדלר בעזרת תוכנת אלפא זירו את המשחקים 1,3,5,8, באתר יוטיוב 

#### משחקים 2-1
* קרלסן – קרואנה, משחקים 1–2: חיים נוחים לשחור, בבלוג השחמט של אייל סגל באתר דה באזר, 12 בנובמבר 2018
* 
* Clash of chess stars ends in dramatic draw after seven gruelling hours, באתר הגארדיאן 
* ניתוח המשחק הראשון, באתר theweekinchess 
* Caruana - Carlsen Game 1 World Chess Championship 2018, יוטיוב, פרשנות של רב-אמן Huschenbeth  
* Carlsen vs Caruana (Game 1 Analysis) | World Chess Championship 2018, יוטיוב, פרשנות של רב-אמן אלכס ירמולינסקי  
* דווח על המשחק הראשון, באתר צ'סבייס 
* ניתוח המשחק השני, באתר theweekinchess 
* דווח על המשחק השני, באתר צ'סבייס 
* Carlsen - Caruana Game 2 World Chess Championship 2018 | Grandmaster Analysis, יוטיוב, פרשנות של רב-אמן Huschenbeth  

#### משחקים 4-3
* קרלסן – קרואנה, משחקים 3–4: לא מעניין במיוחד, בבלוג השחמט של אייל סגל באתר דה באזר, 14 בנובמבר 2018
* ניתוח המשחק השלישי, באתר theweekinchess 
* דווח על המשחק השלישי, באתר צ'סבייס 
* Caruana - Carlsen Game 3 World Chess Championship 2018 | Grandmaster Analysis, יוטיוב, פרשנות של רב-אמן Huschenbeth  
* ניתוח המשחק הרביעי, באתר theweekinchess 
* דווח על המשחק הרביעי, באתר צ'סבייס 
* Carlsen - Caruana Game 4 World Chess Championship 2018 | Grandmaster Analysis, יוטיוב, פרשנות של רב-אמן Huschenbeth  

#### משחקים 6-5
* קרלסן – קרואנה, משחקים 5–6: שחור הוא הלבן החדש, קרואנה כמעט זוכה, בבלוג השחמט של אייל סגל באתר דה באזר, 17 בנובמבר 2018
* 
* ניתוח המשחק החמישי, באתר theweekinchess 
* דווח על המשחק החמישי, באתר צ'סבייס 
* Caruana - Carlsen Game 5 World Chess Championship 2018 | Grandmaster Analysis, יוטיוב, פרשנות של רב-אמן Huschenbeth  
* Svidler's Caruana-Carlsen Game 5 Analysis - 2018 FIDE World Chess Championship, פרשנות של פטר סוידלר
* ניתוח המשחק השישי, באתר theweekinchess 
* דווח על המשחק השישי, באתר צ'סבייס 
* Carlsen vs Caruana Game 6 Highlights World Chess Championship 2018, יוטיוב, פרשנות של רב-אמן Huschenbeth  
* Carlsen vs Caruana (Game 6 Analysis) | World Chess Championship 2018, יוטיוב, פרשנות של רב-אמן אלכס ירמולינסקי  
* Svidler's Carlsen-Caruana Game 6 Analysis - 2018 FIDE World Chess Championship, פרשנות של פטר סוידלר

#### משחקים 8-7
* קרלסן – קרואנה, משחקים 7–8: קרואנה שולט בפתיחות, אבל שוב מחמיץ ניצחון, בבלוג השחמט של אייל סגל באתר דה באזר, 21 בנובמבר 2018
* ניתוח המשחק השביעי, באתר theweekinchess 
* דווח על המשחק השביעי, באתר צ'סבייס 
* ניתוח המשחק השמיני, באתר theweekinchess 
* דווח על המשחק השמיני, באתר צ'סבייס 

#### משחקים 9–10

* קרלסן – קרואנה, משחקים 9–10: הם באמת מנסים, אבל זה לא יוצא, בבלוג השחמט של אייל סגל באתר דה באזר, 24 בנובמבר 2018
* ניתוח המשחק התשיעי, באתר theweekinchess 
* דווח על המשחק התשיעי, באתר צ'סבייס 
* ניתוח המשחק העשירי, באתר theweekinchess 
* דווח על המשחק העשירי, באתר צ'סבייס 
* שידור המשחק העשירי (6 שעות ו-19 דקות), יוטיוב 
* [ניתוח המשחק ה-10 על ידי [פטר סבידלר] (52 דקות)], יוטיוב 

#### משחקים 12-11
* קרלסן – קרואנה, משחקים 11–12: קרלסן רצה שובר שוויון, ולשם הולכים, בבלוג השחמט של אייל סגל באתר דה באזר, 27 בנובמבר 2018
* 
* ניתוח המשחק ה-11, באתר theweekinchess 
* דווח על המשחק ה-11, באתר צ'סבייס 
* שידור המשחק ה-11 (3 שעות ו-41 דקות), יוטיוב 
* ניתוח המשחק ה-12, באתר theweekinchess 
* שידור המשחק ה-12 (4 שעות ו-41 דקות), יוטיוב 
* [ניתוח המשחק ה-12 על ידי [פטר סבידלר] (33 דקות)], יוטיוב 

### ניתוח המשחקים המהירים
* קרלסן – קרואנה (סוף): קרלסן מוחץ את קרואנה בשובר השוויון, בבלוג השחמט של אייל סגל באתר דה באזר, 29 בנובמבר 2018
* 
* ניתוח המשחקים המהירים, בערוץ של טל בראון באתר יוטיוב, 28 בנובמבר 2018 

2018
קטגוריה:תחרויות שחמט ב-2018
קטגוריה:לונדון: תחרויות שחמט
קטגוריה:משחקי שחמט מפורסמים
קטגוריה:2018 בממלכה המאוחדת